Opakovanie učiva- 7.ročník (2.časť)

13. Čo je roztok?

Roztok je rovnorodá zmes zložená z rozpustenej látky a rozpúšťadla.

14. Vymenuj metódy oddeľovania zložiek zmesí?

Usadzovanie, odparovanie, kryštalizácia, filtrácia, destilácia

15. Ktorú vlastnosť na oddelenie svojich zložiek využíva usadzovanie?

Usadzovanie je metóda na oddeľovanie zložiek zo zmesí na základe ich odlišnej hustoty.

16. Ktorú vlastnosť na oddelenie svojich zložiek využíva odparovanie?

Odparovanie je metóda na oddeľovanie zložiek zo zmesí na základe ich odlišnej schopnosti odparovať sa.

17. Ktorú vlastnosť na oddelenie svojich zložiek využíva kryštalizácia?

Kryštalizácia je metóda na oddeľovanie zložiek zo zmesí, pri ktorej sa využíva schopnosť zložky tvoriť kryštály.

18. Ktorú vlastnosť na oddelenie svojich zložiek využíva filtrácia?

Filtrácia je metóda na oddeľovanie zložiek zo zmesí na základe odlišnej veľkosti častíc jednotlivých zložiek.

19. Ktorú vlastnosť na oddelenie svojich zložiek využíva destilácia?

Destilácia je metóda na oddeľovanie zložiek zo zmesí na základe ich odlišných teplôt varu.

20. . Kde sa stretávame s oddeľovaním zložiek zmesí

S oddeľovaním zložiek zmesí sa stretávame v prírode, v bežnom živote, využívame ich v laboratóriu a vo výrobe.